Ханс Милд
Ханс Јалмар „Ћале” Милд (; Стокхолм, 31. јул 1934 − Стокхолм, 23. децембар 2007) био је један од најсвестранијих шведски спортиста који се током спортске каријере активно бавио фудбалом, хокејом на леду и бандијем. Био је један од тек 12 шведских спортиста који је представљао своју земљу на међународним такмичењима и у хокеју и у фудбалу, те један од тек неколико њих који је успео да у оба спорта освоји титуле националног првака. Као хокејаш играо је на позицијама левокрилног нападача, док је фудбалску каријеру градио играјући на позицијама одбрамбеног играча. 

Хокејашку каријеру започео је 1954. у екипи Јевлеа али је већ наредне сезоне прешао у тим Јургордена у чијем дресу је освојио чак шест титула националног првака (1957/58, 1958/59, 1959/60, 1960/61, 1961/62. и 1963/64), а хокејашку каријеру завршио је у редовима стокхолмског Хамарбија. Године 1963. уврштен је у идеалну поставу шведског првенства. За хокејашку репрезентацију Шведске играо је од 1955. до 1964. и у том периоду одиграо је 63 утакмице. Са хокејашком репрезентацијом освојио је сребрне медаље на ЗОИ 1964. у аустријском Инзбруку и на светском првенству 1963. чији домаћин је била шведска престоница Стокхолм. Уврштен је и у идеалну поставу светског првенства 1963. године. 

Паралелно са хокејашком градио је и фудбалску каријеру, а као фудбалер највеће успехе остварио је играјући за фудбалску секцију Јургордена са којом је освојио и две титуле у националном првенству (1959. и 1964. године), а године 1964. проглашен је и за најбољег шведског фудбалера (трофеј -{Guldbollen}-). За фудбалску репрезентацију у периоду 1960−1965. одиграо је 31 утакмицу и постигао један погодак. 

У неколико наврата се налазио и на списку националног банди тима али никада није заиграо на међународној сцени.

По окончању играчке каријере радио је као тренер у оба спорта.

Види још 
 Репрезентација Шведске у хокеју на леду
 Фудбалска репрезентација Шведске
 Хокеј на леду на Зимским олимпијским играма 1964.
 ХК Јургорден и ФК Јургорден

Референце

Спољашње везе 

 
 Олимпијска статистика на сајту -{sports-reference.com}- 
 Фудбалска статистика на сајту -{national-football-teams.com}-

Рођени 1934.
Умрли 2007.
Шведски хокејаши на леду
Шведски хокејашки тренери
Шведски фудбалери
Шведски фудбалски тренери
Хокејаши на леду на Зимским олимпијским играма 1964.
Шведски олимпијци на Зимским олимпијским играма 1964.
Освајачи медаља на Зимским олимпијским играма 1964.
Освајачи олимпијских медаља у хокеју на леду
Освајачи сребрних олимпијских медаља за Шведску